СОФИЙСКИ УНИВЕРСИТЕТ “Св. КЛИМЕНТ ОХРИДСКИ”

ФАКУЛТЕТ ПО ПЕДАГОГИКА

**Социокултурна анимация за деца и младежи**

**Кратка анотация**:

Краткосрочният квалификационен курс е предназначен за доброволци (вкл. юноши и студенти) и професионалисти, ангажирани с анимационни дейности с деца и младежи, а именно:

* при работа с деца и младежи на терен и/или в образователни институции- училища, читалища, обучителни центрове, кръжоци. при работа с деца в детски кубове, забавачници, детски заведения, занимални, кръжоци;
* при работа с деца в детски градини, занимални, обучителни центове (по език, по приложни изкуства и т.н.);
* при работа с деца по трудово обучение (труд и техника);
* при организиране и водене на анимационни дейности и събития;
* като част от подготовката за отговорно родителство;
* при работа с деца настанени в болнични заведения, рехабилитационни центрове и санаториуми;
* като обогатяващо обучението на децата в домашна обстановка;
* при организиране на дейности, мероприятия, групови инициативи;
* при работа с деца в музейни ателиета, лаборатории, школи и др.;
* при организиране на занимания с деца и младежи със специални образователни потребности и/ или настанени в институции;
* при организиране на занимания и дейности на младежи и девойки, напускащи или напуснали институционална грижа.

**Цели:**

Курсистите ще получат начална теоретико-практическа компетентност в сферата на неформалното образование и особеностите на неговото реализиране.

Курсистите ще получат знания за това как да организират анимационни дейности и събития за различни групи деца и младежи.

Курсистите ще могат да съставят програми за анимация, които се отличават с оригиналност и целенасоченост и са базирани върху важни социални и образователни принципи.

**Форма на завършване**:

В рамките на теоретичната подготовка се предвиждат изпити под формата на тест или писмени разработки по специфична за курса тема.

Практическото обучение ще завършва с изпитно задание, което се провежда от курсиста в рамките на 4 часа.

**Възможност за реализация**:

*Социални работници* - при организиране на ателиета и групова работа, при работа на терен с представителите на определена целева група или (суб) културни общности.

*Трудотерапевти* - при организиране на занимания с деца и младежи със специални образователни потребности и/ или настанени в институции ( СУПЦ- Социален учебно-професионален център, Дневни центрове, Наблюдавани и Преходни жилища, Услуги от резидентен тип (Приют, Център за временно настаняване, Център за настанява от семеен тип, Център за обществена подкрепа и т.н.), при организиране на занимания и дейности на младежи и девойки, напускащи или напуснали институционална грижа.

*Социални и специални педагози* - при работа с деца и младежи на терен и/или в образователни институции- училища, читалища, обучителни центрове, кръжоци.

*Аниматори* - при работа с деца в детски кубчета, забавачници, детски заведения, занимални, кръжоци.

*Начални и предучилищни педагози* – при работа с деца в детски градини, занимални, обучителни центове (по език, по приложни изкуства и т.н.).

*Преподаватели по трудово обучение* - при работа с деца по трудово обучение (труд и техника).

*Приемни родители* – за цялостна работа с техните биологични и приемни деца.

*Доброволци в детски и младежки организации* – при организиране и водене на анимационни дейности и събития.

*Бъдещи и млади родители* – като част от подготовката им за отговорно родителство.

*Педагози, работещи с трайно хоспитализирани деца*- при работа с деца, настанени в болнични заведения, рехабилитационни центрове и санаториуми.

*Родители*, обучаващи децата си в домашна обстановка (Домашно образование).

*Специалисти работа с деца* (работещи с деца, без педагогическо образование) – при организиране на дейности, мероприятия, групови инициативи.

*Музейни работници* - при работа с деца в ателиета, лаборатории и др.

**Продължителност на курса в дни:**

Програмата на курса включва 80 ч. (5 съботи и недели), разпределени между 24 ч. теория и 56 ч. практическо обучение. Теоретичната подготовка обхваща 3 дисциплини: *Основи на неформалното образование, Човешкото учене и развитие*, *Методология и методи на социокултурната анимация. Практическото обучение* обхваща *2 практически модула* (всеки по 28 ч.), избрани от курсистите. 28-те часове по всеки модул ще се разделят на 24 ч. за практическо обучение и 4 ч. за практически изпит (изпълнение на изпитно задание). Това прави 3-дневно обучение и половин ден за оценяване. Примерни практически модули могат да са: приложни дейности и изкуства; куклен театър; анимационни и образователни игри; народни традиции и ритуали, българска традиционна кухня; домашен майстор; екологично градинарство (земеделие) и т.н.

 В таксата за курса са включени и основните материали, необходими за практическата работа.

Научен ръководител:

доц. д-р Радка Василева